# בייבי אריזונה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

בייבי אריזונה
שם הסרט במקור: | Raising Arizona
בימוי: | ג'ואל כהן
הפקה: | איתן כהן
תסריט: | ג'ואל ואיתן כהן
שחקנים ראשיים: | ניקולס קייג' הולי האנטר ג'ון גודמן וויליאם פורסיית' פרנסס מקדורמנד
חברת הפצה: | פוקס המאה ה-20
יצא לאקרנים בתאריך: | 6 במרץ, 1987
משך הקרנה: | 94 דקות
שפת הסרט: | אנגלית
תקציב: | 6,000,000 דולר
מוזיקה: | קרטר בורוול
פרסים: | (מועמד) פרס היוצרים הצעירים לסרט המשפחה הקומי הטוב ביותר
דף הסרט ב-IMDb

בייבי אריזונה (Raising Arizona) הוא סרט קולנוע קומי משנת 1987. הוא סרטם השני של האחים ג'ואל ואיתן כהן.

## [עריכה] הדמויות

הרברט (H.I) מקדונו - ניקולס קייג' - פושע לשעבר שהורשע, נעצר ונכלא פעמים רבות, פוגש את אדווינה בכל פעם שהוא מצטלם לקלסתרון.

אדווינה "אד" מקדונו - הולי האנטר - שוטרת לשעבר שפגשה את הרברט כאשר צילמה אותו בפעמים הרבות שבהן נעצר. סובלת מבעיות פוריות.

נתן אריזונה - טריי ווילסון - בעליה של חנות הרהיטים הגדולה ביותר באריזונה. לו ולאשתו נולדו 5 תינוקות לאחר שנים של נסיונות ללא הצלחה.

גייל סנוטס - ג'ון גודמן - אחד הפושעים שנמלט מהכלא, חבר ותיק של הרברט ואחיו הבכור של אוול. המנהיג מבין צמד האחים.

אוול סנוטס - וויליאם פורסיית' - אחד הפושעים שנמלטו מהכלא. אחיו הצעיר של גייל. הרגיש והטיפש מבין השניים.

לאונרד סמולס - רנדל "טקס" קוב - פושע אכזרי וגדול-ממדים, אשר רוכב על אופנוע הארלי דייווידסון ומחזיק בכמות גדולה של כלי נשק הכוללים רימונים, רובים וסכינים רבות.

גלן - סאם מקמאריי - חברו ומעסיקו של הרברט. טיפש ואוהב לספר בדיחות על פולנים.

דוט - פרנסס מקדורמנד - חברה של אדווינה ואשתו של גלן.

## [עריכה] עלילה

| פרטי עלילה ("ספוילרים") מופיעים בהמשך.

פושע קטן ושוטרת מתחתנים, ומנסים להביא צאצא לעולם, אך עקב בעיות פוריות של האישה, נודע להם שהם לא יוכלו להביא צאצאים לעולם. השניים מחליטים לחטוף תינוק ממשפחה עשירה שזה עתה נולדה להם חמישייה, וכך הם עושים. באותו זמן נראים שני פושעים יוצאים מתוך האדמה (אנלוגיה ללידה), השניים לאחר זמן מה מגיעים לביתם של הזוג הצעיר, ומתברר שהם נמלטו מהכלא ובאו להתארח אצל חברם הותיק, ששהה איתם זמן מה בכלא. באותו לילה חולם הרברט על פושע גדול ואכזרי שהורג את כל מי שנקרה בדרכו. במציאות, אותו פושע מציע את שירותיו לנתן אריזונה, על מנת שימצא את התינוק.

באותו הזמן צמד האחים מגלה כי הזוג מקדונו חטף את התינוק, ולכן האחים חוטפים מידיו של הרברט את התינוק ויוצאים איתו, כנראה במטרה לגדלו. בהמשך מגיע לאונרד למקום בו היו האחים, ולוקח את התינוק מבלי שהם שמים לב, אך הזוג מקדונו שם לב לכך ונאבק עם הפושע על התינוק. לבסוף הרברט מצליח להכניע את הפושע ולהרוג אותו.

הסרט מסתיים בכך שהזוג מחזיר את התינוק למשפחת אריזונה מבלי לבקש פרס כספי. באותו לילה חולם הרברט על משפחה, כנראה שלו, ועל ילדיו ונכדיו שבאים לבקר אותו ואת אשתו. האחים סנוטס חוזרים לכלא מהיכן שהם הגיעו, ובחזרתם נשמע הרברט אומר ש"כנראה שהם עוד לא היו מוכנים לצאת לעולם".

הסרט מהווה מעין הקדמה לא-עלילתית ל"אחי, איפה אתה?" עקב היותו בעל אופי כפרי וכולל בתוכו מוזיקת בלוגראס וקאנטרי.

## [עריכה] קישורים חיצוניים

- בייבי אריזונה, במסד־הנתונים הקולנועיים IMDb (אנגלית)
- בייבי אריזונה באתר האחים כהן

סרטי האחים כהן
רציחות פשוטות (1984) • בייבי אריזונה (1987) • צומת מילר (1990) • ברטון פינק (1991) • הקפיצה הגדולה (1994) פארגו (1996) • ביג לבובסקי (1998) • אחי, איפה אתה? (2000) • האיש שלא היה שם (2001) אכזריות בלתי נסבלת (2003) • לחסל את הליידי (2004)
שחקנים בולטים
ג'ון גודמן (5 סרטים) • סטיב בושמי (5 סרטים) • פרנסס מקדורמנד (5 סרטים) • ג'ון טורטורו (4 סרטים)
שותפים נוספים
פסקולים: קרטר בורוול • צילום: בארי זוננפלד (3 סרטים), רוג'ר דיקינס (8 סרטים)

מקור: http://he.wikipedia.org../../../%D7%91/%D7%99/%D7%99/%D7%91%D7%99%D7%99%D7%91%D7%99_%D7%90%D7%A8%D7%99%D7%96%D7%95%D7%A0%D7%94.html

קטגוריות: האחים כהן | סרטים אמריקאיים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Français
- Italiano
- 日本語
- Русский
- Svenska